Elonas
Elonas (hebr. ‏אֵילֹן‏‎ = ʼĒlōn „ąžuolas“) – Senojo Testamento personažas, senovės izraelitų teisėjas. Elonas minimas Teisėjų knygos 12,11–12. Jis buvo iš Zabulono genties, teisė dešimt metų. Pirmtakas – Ibcanas, o įpėdinis – Abdonas. Kaip ir keli kiti teisėjai (Tola, Jairas, Ibcanas ir Abdonas), tik trumpai paminėtas ir, kaip teigiama, gali būti klano personifikacija. Anot Biblijos, Elonas palaidotas Ajalone, Zabulono žemėje. Ši vietovė nelokalizuota.